**AZ OSZTÁLYOZÓVIZSGA KÖVETELMÉNYEI**

**Angol nyelv**

**11. évfolyam\_nyolcosztályos gimnázium**

**Heti 4 óra / Évi 144 óra**

**KÖVETELMÉNYEK ÉS TÉMAKÖRÖK**

A vizsga anyaga a már kidolgozott helyi tanterv és a középszintű érettségi követelményeihez igazodik. Összeállításakor a Közös Európai Referenciakeret ajánlásait is figyelembe vettük.

Az egyes évfolyamokon a különböző csoportokban különböző tankönyveket használunk, de a tankönyvek mindegyike az alábbi témakörökre, illetve nyelvtani anyagra épül.

Mivel az idegen nyelvek esetében minden tanév anyaga a korábbi tanévek anyagára épül, az osztályozó vizsgán alapkövetelmény az előző tanévek anyagának az ismerete.

Az osztályozóvizsga letétele előtt a szaktanárral való konzultáció szükséges.

**Írásbeli vizsga:**

A megadott követelmények alapján a négy készséget (olvasásértés, nyelvhelyesség, halott szöveg értése, íráskészség) mérő feladatlap.

**Szóbeli vizsga:**

**Témakörök**

|  |
| --- |
| ***Személyes vonatkozások, család*** A tanuló személye, életrajza, életének fontos állomásai.Családi élet, családi kapcsolatok.A családi élet mindennapjai, otthoni teendők.Egyén és család nálunk és a célországokban. |
| ***Ember és társadalom*** Emberek külső és belső jellemzése.Baráti kör.A tizenévesek világa: kapcsolat a kortársakkal, felnőttekkel.Női és férfi szerepek, ismerkedés, házasság.Ünnepek, családi ünnepek.Öltözködés, divat.Társadalmi szokások nálunk és a célországokban. |
| ***Környezetünk***Az otthon, a lakóhely és környéke (a lakószoba, a lakás, a ház bemutatása).A lakóhely nevezetességei, szolgáltatások, szórakozási lehetőségek.A városi és a vidéki élet összehasonlítása.Időjárás, éghajlat, növény- és állatvilág.Környezetvédelem a szűkebb környezetünkben és globálisan. Mit tehetünk környezetünkért és a természet megóvásáért, a fenntarthatóságért? |
| ***Az iskola***Saját iskolájának bemutatása (sajátosságok, pl. tagozat,emeltszintű képzés).Tantárgyak, órarend, érdeklődési kör, tanulmányi munka nálunk és más országokban.Az ismeretszerzés különböző módjai.A nyelvtanulás, a nyelvtudás szerepe, fontossága.Az internet szerepe az iskolában, a tanulásban.Az iskolai élet tanuláson kívüli eseményei.Iskolai hagyományok nálunk és a célországokban. |
| ***A munka világa***Diákmunka, nyári munkavállalás.Pályaválasztás, továbbtanulás vagy munkába állás.Önéletrajz, állásinterjú. |
| ***Életmód***Napirend, időbeosztás.Az egészséges életmód (a helyes és a helytelen táplálkozás, a testmozgás szerepe az egészség megőrzésében, testápolás).Életünk és a stressz.Étkezési szokások a családban.Ételek, kedvenc ételek, sütés-főzés.Étkezés iskolai menzán, éttermekben, gyorséttermekben.Ételrendelés telefonon és interneten.Gyakori betegségek, sérülések, baleset.Gyógykezelés (háziorvos, szakorvos, kórházak).Életmód nálunk és más országokban.Függőségek (dohányzás, alkohol, internet, drog stb.). |
| ***Szabadidő, művelődés, szórakozás***Szabadidős elfoglaltságok, hobbik.Színház, mozi, koncert, kiállítás stb.A művészetek szerepe a mindennapokban.Sportolás, kedvenc sport, iskolai sport.Olvasás, rádió, tévé, videó, számítógép, internet.Az infokommunikáció szerepe a mindennapokban.Kulturális és sportélet nálunk és más országokban. |
| ***Utazás, turizmus***A közlekedés eszközei, lehetőségei, a tömegközlekedés, a kerékpáros közlekedés.Nyaralás itthon, illetve külföldön.Utazási előkészületek, egy utazás megtervezése, megszervezése.Az egyéni és a társas utazás előnyei és hátrányai.Turisztikai célpontok.Célnyelvi és más kultúrák. |
| ***Tudomány és technika***Ismeretterjesztés.A technikai eszközök szerepe a mindennapi életben.Az internet szerepe a magánéletben, a tanulásban és a munkában. |
| ***Gazdaság és pénzügyek***Családi gazdálkodás.A pénz szerepe a mindennapokban.Vásárlás, szolgáltatások (pl. posta, bank). Fogyasztás, reklámok. |

**Nyelvtan**

Present simple, Present continuous, Present perfect

State and activity verbs

Past perfect

Present perfect simple and continuous

“used to” vs. “would”

The passive voice

The causatives: “to have sth done”

Expressing the future: Future simple, “be going to”, may / might, Present simple, Present

continuous

Infinitives and –ing forms

Modals for speculating: must, might, can’t

Conditionals (Types 0, 1, 2, 3)

I wish / If only

Relative Clauses

Reported speech (statements and questions)

Past modals

**TOVÁBBHALADÁS FELTÉTELEI**

A vizsga két részből áll: írásbeli és szóbeli részből. Az értékelés során mindkét vizsgarészt figyelembe vesszük.

Az emelt óraszámú követelmények megegyeznek az alapóraszámú követelményekkel, de a szövegek, feladatok nehézségi szintje magasabb, mert emelt szinten a szövegek:

* hosszabbak
* komplexebb szerkezeteket tartalmaznak
* megoldásukhoz bővebb és árnyaltabb szókincs szükséges
* a feladatok megoldásához a tanulónak magasabb szinten kell használnia a nyelvi készségeket.

**B1-/B1 nyelvi szint**

**Hallott szöveg értése:**

A tanuló

* Megérti a köznyelvi beszéd főbb fordulatait rendszeresen előforduló, ismerős témák esetén.
* Követi a hallott szöveg gondolatmenetét, megért egyes tényszerű részinformációkat, világos ismerős kiejtésű beszéd esetén.
* Követi a világos beszédet mindennapi társalgásban, szükség esetén visszakérdez.
* Képes követni az ismerős témájú lényegre törő előadást vagy beszédet.
* Képes egyszerű műszaki információ megértésére, részletes útbaigazítások követésére.
* Megérti a főbb információkat telefonbeszélgetésekben.
* Megérti az ismerős témákról szóló rádiós és televíziós hírműsorok és egyszerűbb hangfelvételek lényegét;
* Képes egyszerű nyelvezetű filmet követni;
* Megérti a köznyelvi szövegekben a kifejezett érzéseket, kéréseket.
* Képes alkalmazni bizonyos szövegértési stratégiákat (pl. ismeretlen szavak jelentésének kitalálása a szövegösszefüggésből, a mondat jelentésének kikövetkeztetése)

**Szóbeli interakció és összefüggő beszéd**

A tanuló képes:

* Képes felkészülés nélkül részt venni társalgásban ismerős témák esetén;
* Kifejezni érzelmeit és tud mások érzelmeire reagálni;
* Problémákat felvetni, megvitatni, választási lehetőségeket összehasonlítani;
* Részt venni tanulmányokhoz, érdeklődési körhöz kapcsolódó beszélgetésben információcserére, álláspont kifejtésére;
* Gondolatait, véleményét kifejezni, nézeteit világosan kifejteni, érveket egyszerűen cáfolni;
* Tartalmilag összefoglalni hallott, látott, olvasott szöveget, véleményt nyilvánítani;
* Összehasonlítani választási lehetőségeket, előnyöket és hátrányokat mérlegelni;
* Utazással, szolgáltatásokkal kapcsolatos helyzeteket, váratlan nehézségeket kezelni;
* Részletes utasításokat adni, követni és kérni;
* Kommunikációs stratégiákat használni (pl. beszélgetés kezdeményezése, fenntartása, szó átvétele, átadása, mások bevonása, beszélgetés lezárása, elhangzottak összefoglalása, a lényeg kiemelése, a megértés ellenőrzése, félreérthető megfogalmazás javítása, körülírás, szinonimák használata);
* A kommunikációs eszközök széles körének alkalmazása és reagálás azokra közismert nyelvi megfelelőik semleges stílusban való használatával.
* Ismeri és alkalmazza az udvariassági szokásokat;
* A mindennapi témák és aktuális események megtárgyalásához elegendő szókincset általában helyesen alkalmazni;
* Ismerős kontextusokban elfogadhatóan helyes nyelvhasználatra.
* Általában tisztán érthető kiejtésre és intonációra.
* Folyamatos megnyilatkozni az érdeklődési körnek megfelelő témákról, összefoglalni elbeszélések vagy leírások lényegét, könyv vagy film cselekményét a gondolatok lineáris összekapcsolásával.
* Valóságos vagy elképzelt események részleteinek bemutatására, érzések és reakciók bemutatásával.
* Vélemények, tervek és cselekedetek rövid magyarázata.
* Rövid, begyakorolt megnyilatkozásra ismerős témákról. A nyelvi eszközök rugalmas használata a mondanivaló kifejezésére, ezek adaptálása kevésbé begyakorolt helyzetekben.
* Önellenőrzésre és önkorrekcióra, (pl. hibák felismerése és javítása); az összefüggő beszédben kompenzáció alkalmazására (pl. körülírás);
* A közlés magabiztos bevezetésére, kifejtésére és lezárására alapvető eszközökkel.

**Olvasott szöveg értése:**

A tanuló:

* Megérti a fontos általános vagy részinformációkat autentikus, hétköznapi nyelven íródott szövegekben;
* Megtalálja a feladat megoldásához szükséges információkat hosszabb szövegekben is.
* Felismeri a fontos gondolatokat ismerős témákról szóló, lényegre törő újságcikkekben.
* Felismeri a gondolatmenetet és a következtetéseket világosan írt érvelésekben.
* A köznyelven írt szövegekben az érzések, kérések és vágyak kifejezésének megértése.
* Megérti a mindennapi témákkal összefüggő, köznyelven írt magánleveleket annyira, hogy sikeres írásbeli kommunikációt tud folytatni.
* Megérti az egyszerű, világosan megfogalmazott használati utasításokat.
* Ismert témájú hivatalos levélben az elintézéshez szükséges információk megértése.
* Felismeri az egyszerű szövegfajták felépítését a szövegértés során.
* Össze tudja a feladat elvégzéséhez szükséges információkat a szöveg különböző részeiből, illetve több szövegből.
* Ki tudja következtetni az ismeretlen szavak jelentését a mondat megértett részei és a szövegösszefüggés alapján.
* Tudja használni a nyelvi szintnek megfelelő online és hagyományos szótárakat.

**Íráskészség**

A tanuló

* Képes egyszerű, összefüggő, lényegre törő szöveget írni érdeklődési köréhez tartozó, ismerős témában, rövid, különálló elemek lineáris összekapcsolásával.
* Képes hírek, gondolatok, vélemények és érzések megfogalmazására elvontabb témákkal kapcsolatban is;
* Képes információt közlő/kérő feljegyzést/üzenetet, véleményt kifejező üzenetet, kommentet írni;
* Képes formanyomtatványt, kérdőívet kitölteni;
* Tud életrajz, lényegre koncentráló leírást, elbeszélést készíteni, riportot, cikket, esszét írni;
* Rövid olvasott vagy hallott szöveget át tud fogalmazni, össze tudja foglalni, jegyzet tud készítése.
* Interaktív írás esetén képes a következőkre: megerősítés, vélemény kérése, az információ ellenőrzése, problémákra való rákérdezés, illetve problémák elmagyarázása.
* Használ néhány egyszerű szövegkohéziós és figyelemvezető eszközt használata, tudja az írást egyszerűen tagolni;
* Képes követni az alapvető írásbeli műfajok fő szerkezeti és stílusjegyeit, képes írásos mintákat követni és aktuális tartalmakkal megtölteni;
* Kész szövegekből ki tud emelni számára hasznos fordulatokat és saját írásában alkalmazza;
* Képes megjeleníteni az irányított fogalmazási feladat kötött tartalmait a fogalmazásban;
* Írását tudatos ellenőrzi, javítja;
* Tudja használni a nyelvi szintnek megfelelő, online és hagyományos szótárakat.